stanford-oval/wikipedia huggingface dataset:
Diagnoosien yleistyminen
Keliakia

Keliakiaa sairastavien lasten lukumäärä on Suomessa kaksinkertaistunut kymmenessä vuodessa. Yhdysvalloissa keliakiadiagnoosi on kahdella miljoonalla ihmisellä. 2000-luvun alussa käytännössä kenelläkään ei ollut keliakiadiagnoosia. Gastroenterologi Joseph Murrayn Mayo Clinicille tekemän tutkimuksen mukaan parantunut diagnosointi ei ole ainoa syy keliakiadiagnoosien yleistymiseen, vaan sairastavien lukumäärä on kasvanut nelinkertaiseksi 50 vuodessa.
Keskustelua

Toimittaja Artemis Kelosaari kirjoittaa medikalisaatiokritiikin olevan yliampuvaa: hän on erittäin kiitollinen lääketeollisuudelle ja sen keksinnöille, kuten hänen elämänsä parantaneelle ADHD-lääkkeelle, vaikka ADHD:täkin pidetään yleistyneenä "muotidiagnoosina".
GAP

GAP on tiedon julkaisijoiden ja hakijoiden anonymiteetin turvaamiseen tähtäävä protokolla, jota käytetään tietoliikennepakettien reititykseen P2P-teknologian päällä toimivissa virtuaalisissa tietoverkoissa. GNUnet on vapaista ohjelmistoista koostuvan GNU-käyttöjärjestelmän täyshajautettu, anonymisoiva ja sensuuria ehkäisevä P2P-runkojärjestelmä. Kirjoitushetkellä (2006) GNUnetin GAP-toteutusta käyttää ainakin järjestelmän päälle toteutettu tiedostonjakopalvelusovellus.
Anonymisointi

Perinteiset anonymisointijärjestelmät ovat olleet keskitettyjä. Niitä vastaan on kuitenkin helppo hyökätä, koska niiden ylläpitäjä voidaan pakottaa paljastamaan palvelun käyttäjien toimet. Lisäksi esimerkiksi palveluun menevät ja sieltä lähtevät pyynnöt voidaan yhdistää analysoimalla pyyntöjen tulo- ja lähtöaikoja. Yleensä tällaiset palvelut todella tarjoavat anonymiteettiä vain palvelun ylläpitäjälle, joka saa oman liikenteensä naamioitua palvelun käyttäjien liikenteeksi.
GAP-reitityksessä jokainen tietoa julkaiseva ja hakeva taho ylläpitää solmua, joka toimii anonymisointipalveluna. Anonymiteettiä tahtovat tiedonhakijat ja julkaisijat osallistuvat GAP-reititykseen, lisäävät lähetettävät viestinsä verkon muiden viestien välittämisestä aiheutuvaan kohinaan ja vastaavasti poimivat haluamansa viestit kohinan seasta. Kohina koostuu muille solmuille toimitettavasta hyötyliikenteestä, verkonylläpitoviesteistä ja satunnaislukugeneraattorilla luodusta roskadatasta. Ylläpitoviestejä käytetään mm. verkon solmujen mainostamiseen ja havaitsemiseen.
Toimintaympäristö

GAP-reitityksen toimimisen edellytyksenä on useita ulkoisia tekijöitä. Anonymiteettiä ei voi syntyä, jos hyökkääjä valvoo fyysisesti jokaista solmua. Järjestelmän käyttäjiä ja/tai operaattoreita voidaan uhkailla tai rangaista heitä järjestelmän
käytöstä, mikä alentaa käyttöastetta ja täten heikentää anonymiteettiä. Lakijärjestelmän on oltava sellainen, että todistustaakka on hyökkääjällä, kun väitetään jonkin käyttäjän olleen osallisena jossakin transaktiossa. Anonymiteettiä ei ole mahdollista taata oloissa, joissa yksilön on kyettävä todistamaan, ettei hän ole ollut osallisena jossain tietyssä transaktiossa. Lisäksi hyökkääjä, jolla on tarpeeksi kone- ja verkkokapasiteettia, on aina uhka anonymisoivalle reititykselle.
Osa käytön edellytyksistä taas kohdistuu tekniseen ympäristöön, jossa GAP-reititystä käytetään. Solmujen väliset yhteydet on salattava, etteivät sivulliset saa selville solmujen välisen liikenteen sisältöä. Myös välitettävä data on salattava siten, etteivät välittäjät saa selville sen sisältöä. Välitettäviä viestejä täytyy viivyttää, jottei saapuvia ja lähteviä
viestejä voida yhdistää toisiinsa. Lisäksi kaikista ulosmenevistä viesteistä on tehtävä samankokoisia, jottei niiden kokoa voi käyttää hyväksi niiden sisällön arvaamisessa. On myös pidettävä vahtia haitallisten solmujen varalta. Julkisten P2P-verkkojen tapauksessa solmut eivät voi luottaa toisten solmujen oikeelliseen toimintaan. Muut solmut voivat olla rikkinäisiä toteutukseltaan tai hyökkääjiä, jotka yrittävät löytää järjestelmästä ominaisuuksia, joilla anonymiteetin saa
murrettua.
Reititys

Itse reititys toimii pääasiassa siten, että tiedon tarvitsija lähettää pyyntöviestin jollekin naapureistaan. Naapuri välittää viestin eteenpäin jollekin naapureistaan. Näin jatketaan, kunnes viesti löytää jonkin solmun, jolla haluttu tieto on. Tieto lähetetään takaisin samaa polkua pitkin, jota pyyntö tuli. Jokainen solmu matkan varrella pitää kirjaa siitä, mistä pyyntö hänelle tuli. Yksikään solmuista ei siis tiedä, oliko se solmu, joka tietoa häneltä pyysi, alkuperäinen pyytäjä vai ainoastaan toinen välittäjä. Vastaavasti ei voida tietää, oliko pyyntöön vastaava solmu alkuperäinen vastaaja vai ainoastaan toinen välittäjä. Välitettävillä pyynnöillä on elinaika (TTL), jonka perusteella vanhempia viestejä pudotetaan
verkosta pois uudempien tieltä. Elinaika asetetaan uusiin pyyntöihin arpomalla.
Reititystä pyritään tehostamaan monin tavoin. Tiedon saatavuuden parantamiseksi ja hakujen nopeuttamiseksi solmuissa voi olla välimuisti, johon välitettävää tietoa tallennetaan. Tallennettava tieto priorisoidaan sen perusteella, kuinka haluttua tieto on. Naapurit, joille pyynnöt lähetetään, valitaan satunnaisesti mutta painotetusti siten, että hakuja suunnataan solmuille, joilta on viime aikoina tullut vastauksia pyyntöihin, ja solmuille, joiden tunniste on lähempänä pyydettävän tiedon tunnistetta. Välimuistin toiminta tehostuu, kun samaa tietoa pyydetään usein samalta suunnalta. Tiedon hakuaika voi vaihdella paljon. Parhaimmillaan haettava tieto löytyy pyytävän solmun välimuistista, jolloin pyyntöä ei tarvitse lainkaan lähettää verkkoon. Pahimmassa tapauksessa tietoa ei ole verkossa lainkaan.
Jokainen solmu siis käyttää muiden solmujen liikennettä oman liikenteensä naamiointiin. Jos solmu välittää paljon liikennettä siten, että solmulle alkaa olla viestien välittämisestä enemmän haittaa kuin hyötyä, solmu voi itsenäisesti pudottaa itsensä jostain välitysketjusta. Tämän tehdäkseen solmu jättää pyyntöä välittäessään oman osoitteensa merkitsemättä pyynnön vastaus osoiteeksi. Näin tapahtuessa ketjun seuraava solmu vastaa siis pyyntöön suoraan pudottautunutta solmua edeltävälle solmulle. Tästä seuraa, että pyyntöketjut lyhenevät, mikä saattaa johtaa jopa siihen, että pyytävä solmu pyytää tietoa suoraan kohdesolmulta. Tämä ei silti heikennä anonymiteettiä, sillä kumpikaan solmuista ei edelleenkään tiedä, onko toinen solmu alkuperäinen pyytäjä tai lähettäjä.
Donald Tardy

| Donald Tardy |
| --- | --- |
 Donald Tardy, 2007
Henkilötiedot
Syntynyt: 28. tammikuuta 1970 (ikä 54)
Ammatti:  muusikko
Muusikko
Tyylilajit:  heavy metal, death metal
Soittimet:  rummut, basso, kitara
Yhtyeet:  Obituary, Andrew W.K., Meathook Seed
Levy-yhtiöt:  Candlelight Records 
Aiheesta muualla
www.obituary.cc
  [ Muokkaa Wikidatassa ] [ ohje ]  
Donald Tardy (s. 28. tammikuuta 1970) on yhdysvaltalaisen death metal -yhtye Obituaryn rumpali ja yhtyeen laulajan John Tardyn veli.
Diljá Mist Einarsdóttir

Diljá Mist Einarsdóttir (s. 21. joulukuuta 1987) on islantilainen itsenäisyyspuolueen poliitikko, joka on vuodesta 2021 lähtien istunut kansanedustajana Alltingissä ja toiminut sen 4. varapuhemiehenä.
Diljá syntyi Reykjavíkissä. Hän valmistui Islannin yliopistosta oikeustieteen kandidaatiksi vuonna 2009 ja oikeustieteen maisteriksi vuonna 2011. Asianajajan luvan hän sai vuonna 2012. Vuonna 2017 hän suoritti kansainvälisen ympäristö- ja luonnonvaraoikeuden LLM-tutkinnon. Vuonna 2018 hän sai luvan toimia asianajajana korkeimmassa oikeudessa. Vuosina 2018–2021 hän toimi ulkoministerin avustajana.
Vuoden 2021 parlamenttivaaleissa Diljá valittiin Alltingiin Reykjavíkurkjördæmi norður -vaalipiiristä. Samana vuonna hänet valittiin Alltingin 4. varapuhemieheksi.
Dez Bryant

| Dez Bryant |
| --- | --- |

Henkilötiedot
Syntynyt: 4. marraskuuta 1988 Lufkin, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  101 kg
Pelipaikka:  Laitahyökkääjä
Seura
Pelinumero:  88
Seura:  Dallas Cowboys
Sarja:  NFL
Pelaajaura
NFL-varaus:  24. varaus, 2010 Dallas Cowboys
Pääsarjaura:  2010-–
Aiheesta muualla
www.dezbryant.com
Desmond "Dez" Bryant (s. 4. marraskuuta 1988 Lufkin, Texas) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigassa pelaavaa Dallas Cowboysiä.
Parhaimmillaan NFL:n laitahyökkääjien eliittiin kuuluvalla Bryantilla on ollut urallaan ongelmia kentän ulkopuolella muun muassa raha-asioiden kanssa. Hän on myös ollut pidätettynä useaan otteeseen.
Diagnostic and Statistical Manual of Mental Disorders

Diagnostic and Statistical Manual of Mental Disorders (DSM) on yhdysvaltalainen mielenterveyden ja käyttäytymisen häiriöiden diagnoosijärjestelmä. Siitä on valmistunut viides versio DSM-5, jonka muutokset hyväksyttiin marraskuussa 2012. Viides versio julkaistiin toukokuussa 2013.
Edellinen suuri muutos DSM:ään tehtiin vuonna 1994, ja vuosituhannen vaihteessa tehtiin joitakin pienempiä muutoksia.
DSM-IV

DSM-IV:ssä kukin mielenterveyden häiriö käsitteellistetään henkilöllä esiintyväksi, kliinisesti merkitseväksi psykologiseksi tai käyttäytymisessä ilmeneväksi oireyhtymäksi tai malliksi, johon liittyy kärsimystä (esimerkiksi tuskallinen oire) tai haittaa (eli toimintakyvyn heikkeneminen vähintään yhdellä merkittävällä alueella) tai merkitseväsi kohonnut kuoleman, kärsimyksen, haitan tai vakavan vapaudenmenetyksen riski. Tämä oireyhtymä tai malli ei saa olla pelkästään odotettu ja kulttuurisesti hyväksytty reaktio tiettyyn tapahtumaan, esimerkiksi läheisen henkilön kuolemaan. Mallia tai oireyhtymää on sen alkuperäisestä syystä riippumatta pidettävä nykyisellään ilmauksena henkilöllä esiintyvästä psykologisesta, biologisesta tai käyttäytymiseen liittyvästä toimintaongelmasta. Mielenterveyden häiriöitä eivät ole (esimerkiksi poliittisesti, uskonnollisesti tai seksuaalisesti) poikkeava käyttäytyminen tai ensisijaisesti yksilön ja yhteiskunnan välinen ristiriita, ellei tämä poikkeava käyttäytyminen ole edellä kuvatun kaltaisen, henkilöllä esiintyvän toimintaongelman oire (DSM-IV-TR 2000, s xxxi).
DSM-5

APA:n diagnostisen luokituksen uusin versio, DSM-5, hyväksyttiin joulukuussa 2012 ja otettiin käyttöön toukokuussa 2013. DSM-5 on saanut vaikutteita Evidence Based Practice -käsitteestä (tutkimusperusteiset käytännöt). DSM-5-diagnoosit saavat tukea mm. kokeellisen lääketutkimuksen tuloksista. Paljon keskustelua on herättänyt mm. Aspergerin oireyhtymä -diagnoosin poistuminen uudesta luokittelujärjestelmästä. APA:n diagnostistisen luokittelua on kritisoinut mm. Ian Hacking, jonka mukaan ”…mielisairauksien luokittelu ole lainkaan samanlaista kuin eläinten, vihannesten tai mineraalien luokittelu. Sen jälkeen mielisairauksien luokitteluun on käytetty useita järjestelmiä, mutta minusta ne kaikki tuntuvat perustuvan botaniseen malliin, ja se on ollut niiden kohtalokas vika”.
Aiheesta muualla

Diagnostic and Statistical Manual of Mental Disorders, Fourth Edition (DSM-IV, pdf, 54,6 Mt)) (englanniksi)
Diagnostic and Statistical Manual of Mental Disorders, Fifth Edition (DSM-V, pdf, 30,5 Mt) (englanniksi) (psy-gradaran.narod.ru)
Dilemma (täsmennyssivu)

Dilemma voi viitata seuraaviin paikkoihin ja asioihin:
Dilemma, eli pulma joihin on useampi ratkaisu
Dilemma ry, Helsingin yliopiston filosofian opiskelijoiden ainejärjestö
”Dilemma”, yhdysvaltalaisen hip hop -artisti Nellyn vuoden 2002 hittikappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dilemma”, voi hakea sivunnimihaulla, laajalla sivunnimihaulla tai tekstihaulla.
Gaeta

| Gaeta |
| --- | --- |
 Näkymä Gaetan vanhaan satamaan.
 lippu
 Gaeta
 Koordinaatit: 41°13′00″N, 13°34′00″E 
Valtio:  Italia
Alue:  Latium
Maakunta:  Latina
Hallinto:  
 – Hallinnon tyyppi:  Kunta
 – Pormestari:  Cosmo Mitrano
Pinta-ala:  
 – Kokonaispinta-ala:  29,20 km²
Korkeus:  0–480 m
Väkiluku (31.12.2015):  20 834
 – Väestötiheys:  713 as./km²
 
 www.comune.gaeta.lt.it 
Infobox OKVirheellinen NIMI-arvo: 
Gaeta on kunta Italiassa, Latinan maakunnassa. Se sijaitsee Tyrrhenanmeren rannalla noin 120 kilometriä Roomasta etelään. Kunnassa on runsaat 20 000 asukasta.
Historiaa

Gaetan historia ulottuu antiikin aikaan, jolloin se tunnettiin nimellä Caieta.
Gaetassa on runsaasti historiallisia nähtävyyksiä, joista näyttävin on Anjoun ja Aragonian hallitsijoiden linna. Linnan vanhimmat osat ovat 500- tai 600-luvulta.
Aiheesta muualla

Kuvia tai muita tiedostoja aiheesta Gaeta Wikimedia Commonsissa
Latinan maakunta
Aprilia | Bassiano | Campodimele | Castelforte | Cisterna di Latina | Cori | Fondi | Formia | Gaeta | Itri | Latina | Lenola | Maenza | Minturno | Monte San Biagio | Norma | Pontinia | Ponza | Priverno | Prossedi | Rocca Massima | Roccagorga | Roccasecca dei Volsci | Sabaudia | San Felice Circeo | Santi Cosma e Damiano | Sermoneta | Sezze | Sonnino | Sperlonga | Spigno Saturnia | Terracina | Ventotene
E1 Music

| E1 Music |
| --- | --- |

Emoyhtiö:  E1 Entertainment
Perustettu:  1999
Perustajat:  Michael Koch
Tilanne:  aktiivinen
Jakelijat:  itsenäinen
Tyylilajit:  useita
Kotimaa:  Yhdysvallat
Kotisivu
Infobox OKNimi-testi OK: 
E1 Music (vuoteen 2009 Koch Records) on E1 Entertainmentin tytäryhtiö sekä Yhdysvaltain suurin itsenäinen levy-yhtiö. Sen jakelijana toimii myös Universal Music Group Euroopassa ja Aasiassa nimikkeellä E1 Universal. Nykyään sen Yhdysvaltain jakelijana toimii Epic Records. Tammikuussa 2009 Koch Records vaihtoi nimensä, jolloin se nimettiin E1 Musiciksi emoyhtiönsä Entertainment Onen mukaan.
Derby County FC

Derby County FC:n kotistadion Pride Park Stadium.
Derby County Football Club [ˈdɑːbɪ -] on englantilainen jalkapalloseura Derbyn kaupungista. Seura pelaa Mestaruussarjassa, Englannin toiseksi korkeimmalla sarjatasolla, jonne se palasi pelattuaan kaudet 2022–2024 Ykkösliigassa.
Seuran tähänastisista saavutuksista suurimmat ovat olleet Valioliigan voitto kausina 1971–1972 ja 1974–1975 sekä FA Cupin voitto kaudella 1945–1946. Se on myös edennyt Euroopan cupissa välieriin kaudella 1972–1973.
Historia

Derby on yksi Englannin jalkapalloliigan, The Football Leaguen, perustajajäsenistä.
Derby County sijoittui kaudella 1895–1896 1. divisioonan toiseksi. Se keräsi kauden aikana 41 pistettä ja jäi mestaruuden voittaneesta Aston Villasta neljän pisteen päähän. Vuonna 1898 Derby selvisi FA Cupin loppuotteluun, mutta hävisi sen Nottingham Forestille lukemin 1–3. Seura pääsi FA Cupin loppuotteluun myös seuraavana vuonna, mutta kärsi tappion Sheffield Unitedille maalein 1–4. Kolmannen kerran Derby oli FA Cupin loppuottelussa vuonna 1903, jolloin se hävisi Bury FC:lle 0–6. Derby putosi 1. divisioonasta kauden 1906–1907 päätteeksi. Se jäi sarjan toiseksi viimeiseksi 26 pisteellä, joka oli pisteen enemmän kuin sarjan jumboksi jääneellä Stoke Cityllä. Seura nousi takaisin 1. divisioonaan kaudella 1911–1912, mutta jäi hissiliikkeeseen 1. ja 2. divisioonan väliin. Se jäi kaudella 1913–1914 sarjajumboksi ja putosi 2. divisioonaan, mutta nousi heti seuraavalla kaudella takaisin.
2010-luku

Kaudella 2018–2019 Derby selviytyi Mestaruussarjan nousukarsintoihin. Se hävisi Leedsille kotonaan maalein 0–1 mutta voitti vieraspelin numeroin 2–4. Ratkaisevassa nousukarsintaottelussa Derby kohtasi puolueettomalla kentällä Aston Villan, jolle hävisi maalein 2–1.
Entisiä pelaajia

Jack Atkin
Jack Barker
Geoff Barrowcliffe
Steve Bloomer
Colin Boulton
Steve Buckley
Roy Carroll
Raich Carter
George Collin
Sammy Crooks
Peter Daniel
Peter Doherty
Alan Durban
Michael Forsyth
Hughie Gallacher
Archie Gemmill
Charlie George
Archie Goodall
John Goodall
Kevin Hector
Alan Hinton
Tom Huddlestone
Jordon Ibe
Leighton James
Richard Keogh
Giorgi Kinkladze
Shefki Kuqi
Dave Langan
Jacob Laursen
Joe Ledley
Francis Lee
Rob Lee
Jesse Lingard
Dave Mackay
Roy McFarland
Paul McGrath
Johnny McIntyre
Jimmy Methven
Charlie Morris
Bert Mozley
Jack Nicholas
John O'Hare
Leon Osman
Jack Parry
Mart Poom
Steve Powell
Tommy Powell
Fabrizio Ravanelli
George Richards
Wayne Rooney
Dean Saunders
Peter Shilton
Igor Štimac
Colin Todd
Simo Valakari
Ron Webster
Geraint Williams
Mark Wright
Entisiä valmentajia

George Burley
Phil Brown
Paul Clement
Brian Clough
Nigel Clough
Phillip Cocu
Paul Jewell
Frank Lampard
Steve McClaren
Nigel Pearson
Wayne Rooney
Colin Todd
Aiheesta muualla

Kuvia tai muita tiedostoja aiheesta Derby County FC Wikimedia Commonsissa
Virallinen sivu
Taulukko Derby County FC:n liigasijoituksista vuosina 1889-2015.
E. Y. Harburg

Edgar ”Yip” Harburg, alun perin Isidore Hochberg (1898–1981), oli yhdysvaltalainen sanoittaja. Hänen tunnetuimpia sanoituksiaan ovat kappaleet ”April in Paris” (säv. Vernon Duke), ”It’s Only a Paper Moon” (säv. Harold Arlen) sekä Oscar-palkinnon voittanut ”Over the Rainbow” (säv. Arlen) vuoden 1939 elokuvasta Ihmemaa Oz.
Harburg syntyi New Yorkissa köyhään venäjänjuutalaiseen siirtolaisperheeseen. Hän sai lapsena leikkisyydestään ja energisyydestään johtuen lempinimen ”Yipsel” (jiddišiksi ”orava”). Harburg ja kaksi vuotta vanhempi Ira Gershwin kävivät samaa lahjakkaille lapsille tarkoitettua high schoolia ja kirjoittivat yhdessä koulun sanomalehteä. Myöhemmin Harburg ja Gershwin opiskelivat yhdessä New Yorkin City Collegessa. Harburg aloitti musiikin sanoittamisen City Collegessa opiskellessaan.
Valmistuttuaan Harburg työskenteli jonkin aikaa lehtimiehenä Etelä-Amerikassa ja perusti New Yorkiin palattuaan kodinkoneyrityksen, jonka hän kuitenkin menetti vuoden 1929 pörssiromahduksessa. Yrityksensä menetyksen myötä hän ryhtyi kokopäivätoimiseksi sanoittajaksi. Gershwin auttoi häntä pääsemään alkuun lainaamalla hänelle rahaa ja esittelemällä hänet säveltäjä- ja kirjailijatuttavilleen. Harburgin ensimmäinen pitkäaikainen yhteistyökumppani oli säveltäjä Jay Gorney, jonka kanssa hän kirjoitti muun muassa Helen Morganin vuoden 1929 hittikappaleen ”What I Wouldn’t Do for That Man” sekä 1930-luvun laman tunnukseksi muodostuneen ”Brother, Can You Spare a Dime?” vuodelta 1932. Jälkimmäinen kappale tunnetaan suomeksi nimellä ”Vippaa mulle viitonen”, jonka levytti Fredi (Matti Siitonen) vuonna 1972 Vexi Salmen suomentamin sanoin.
Harburgin yhteistyö säveltäjä Harold Arlenin kanssa alkoi vuonna 1933 kappaleella ”It’s Only a Paper Moon”. Harburg ja Arlen tekivät epäsäännöllisesti yhteistyötä vuosikymmenten ajan – kaksikon menestyneihin tuotoksiin kuuluu muun muassa Ira Gershwinin kanssa kirjoitettu musiikkirevyy Life Begins at 8:40, vuoden 1939 parhaan laulun Oscar-palkinnon voittanut kappale ”Over the Rainbow”, vuoden 1943 elokuvan Tupa taivaassa musiikkiraita sekä Broadway-näytelmä Bloomer Girl vuodelta 1944.
Diffuusori

Yläkuva: Sivusuuntaisessa kuvassa takana oleva punainen ympyrä on diffuusori ja edessä oleva ympyrä kohta, josta ilma "padotaan" sisään. Alakuva: Ajoneuvon pohjakuva.
Diffuusori (engl. diffuser) on ajoneuvon rakenteellinen osa, jolla lisätään aerodynaamista pitoa. Osaa käytetään pääosin urheiluautoissa. Etenkin autourheilussa diffuusorilla pyritään saavuttamaan kilpailuetua kasvavien mutkanopeuksien kautta. Diffuusori voidaan liittää ajoneuvoon myös puskurin osana. Diffuusori käyttää hyväkseen Bernoullin lakia.
Aerodynaaminen pito syntyy kun diffuusorin avulla kehitetään alipaine ajoneuvon alle. Normaalisti alipaine syntyy ajoneuvon taakse, sillä ajoneuvo nopeassa liikkeessä ollessaan syrjäyttää edestään ilmaa. Ilmamassasta osa menee ajoneuvon alustan kautta nopeammin kuin päältä ja sivuilta. Mitä suuremman alipaineen diffuusori muodostaa ajoneuvon alle, niin sitä tehokkaammin myös ajoneuvo painautuu kohti ajopintaa. Riittävän tehokkaalla aerodynamiikalla onkin mahdollista saada ajoneuvo painautumaan esimerkiksi tunnelin kattoaselvennä vasten, kun vauhtia on riittävästi.
Suurin hyöty diffuusoreista saadaankin ajoneuvoissa, joiden pohjan ja maanpinnan väli on mahdollisimman pieni.
Vuonna 2009 diffuusorit nousivat esiin Formula 1 -autourheilusarjan yhteydessä, kun niiden sallittuja teknisiä rajoja ei ollut kirjattu selkeästi sääntöihin. Diffuusorit nousivat kilpailullisesti ratkaisevaan osaan F1-sarjassa, kun Brawn GP -talli oli kehittänyt niin sanotun tupladiffuusorin, joka auttoi heitä menestymään. Tupladiffuusorit kuitenkin kiellettiin F1-sarjassa kaudella 2011.
Esimerkkejä diffuusoreista

Takadiffuusori takana puskurissa.
Formula 1 auton takadiffuusori.(Toyota TF109)
Takadiffuusori rekisterikilven alapuolella.
Diffuusiotensorikuvaus

DTI-visualisointi
Diffuusiotensorikuvaus (engl. diffusion tensor imaging, DTI)  on magneettikuvaukseen perustuva kuvantamismenetelmä, jonka avulla mitataan veden lämpöliikettä kudoksessa. Menetelmällä voidaan visualisoida esimerkiksi aivojen valkean aineen ratoja kolmiulotteisesti, sillä vesi diffundoituu hermosäiekimpuissa paremmin ratojen suuntaisesti kuin kohtisuoraan niitä vastaan. Diffuusiotensorikuvauksen etuna on sen sensitiivisyys havaita muutoksia esimerkiksi aivoinfarktialueilla. Aikaisemmin vastaavanlaista tietoa hermoratojen kulusta on saatu vain kuolemanjälkeisillä anatomisilla tutkimuksilla.
Aiheesta muualla

Terveysportti: Jaana Hiltunen, Mika Seppä ja Riitta Hari, Diffuusiotensorikuvaus hermoratojen tutkimuksessa, Duodecim 2007;123:1851–8 (pdf)
David Jude Jolicoeur

David Jude Jolicoeur eli Trugoy de Dove (k. helmikuu 2023) oli hip hop -legenda ja De La Soulin perustajajäsen.
Jolicoeurilla oli sydänvika, jonka takia hän ei enää kulkenut kiertueilla, mutta kuolinsyytä ei vielä tiedetä.
Džarylhatšin kansallispuisto

| --- | --- |
Sijainti:  Hersonin alue, Ukraina
Lähin kaupunki:  Skadovsk
Pinta-ala:  100,00 km²
| --- | --- |
Tyyppi:  Kansallispuisto 
Perustettu:  11.12.1993
muokkaa - muokkaa wikitekstiä - muokkaa Wikidataa
Džarylhatšin kansallispuisto (Džarylhatšin saaren kp.; ukr. Джарилгацький національний природний парк, Džarylhatskyi natsionalnyi pryrodnyi park) on kansallispuisto Ukrainan Hersonin alueen eteläosassa. Vuonna 1993 (asetus 11.12.2009) perustetun kansallispuiston pinta-ala on 100,00 neliökilometriä. Kansallispuiston ydinosa sijaitsee Mustanmeren pohjoisosassa, alle 10 kilometrin etäisyydellä Skadovskin kaupungin eteläpuolella sijaitsevalla Džarylhatšin saarella. Jo ennen kansallispuiston perustamista, alueella on sijainnut esimerkiksi kasvitieteellinen luonnonsuojelualue.
Aiheesta muualla

Kuvia tai muita tiedostoja aiheesta Džarylhatšin kansallispuisto Wikimedia Commonsissa
Telekanal Fauna: Džarylhatskyi natsionalnyi park | Zapovidnyky Ukrajiny 2 Serija | Fauna (video, kesto 38 min) (ukrainaksi) (youtube.com)
Natsionalnyi pryrodnyi park "Džarylhatskyi" (ukrainaksi) via (archive.org)
Dzharilgatsky National Nature Park (englanniksi) (discover.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dzharylhak National Nature Park
Käännös suomeksi